ניסים ואטורי

ניסים ואטורי (נולד ב־23 באוקטובר 1969, י"א בחשוון ה'תש"ל), הוא חבר הכנסת מטעם הליכוד וסגן יו"ר הכנסת. כיהן כראש "נוער הליכוד".

==קורות חיים==
ואטורי נולד בשכונת רמת אליהו שבראשון לציון. אביו עלה מלוב בשנת 1949 ואימו תקווה עלתה מעיראק ב־1951.

שירת בצה"ל בדרגת רב-סמל בתפקיד מפקד צוות חילוץ מטוסים ממסלולי טיסה באחד מבסיסי חיל האוויר.

=== פעילות ציבורית ===
ואטורי היה חבר סניף תנועת הנוער הלאומי בית"ר בראשון לציון ושם היה חניכו של דוד ביטן (לימים חבר הכנסת מטעם הליכוד). מאז, השניים נחשבים למקורבים. לאחר שבשנת 2020 ביטן נדבק בנגיף הקורונה, ואטורי הוסיף לו את השם "חי".<ref name=":0"></ref> בשנת 1991 הוא מונה ליו"ר נוער הליכוד.

ב־2012, לקראת הבחירות לכנסת התשע עשרה, התמודד על מקום ברשימת הליכוד במשבצת נציג מחוז מועצות אזוריות, והוצב בה לבסוף במקום ה-94 הסמלי.

בבחירות לרשויות המקומיות בישראל בשנת 2018 נבחר למליאת המועצה האזורית גולן כנציג היישוב שהוא מתגורר בו, אלוני הבשן.

במהלך 2019, לקראת הבחירות לכנסת העשרים ואחת התמודד בפריימריז לרשימת הליכוד, וזכה במשבצת המועצות האזוריות, שהוצבה במקום ה-37. לאחר שהכנסת העשרים ואחת התפזרה, הוחלט בליכוד להשתלב עם מפלגת כולנו, ולכן מקומו הועבר למקום ה-40. גם בבחירות לכנסת ה-22 ולכנסת ה-23 מוקם במקום זה. מפלגת הליכוד זכתה בשלוש מערכות אלו ב־32–36 מנדטים, וכך לא נכנס ואטורי לכנסת במערכות הבחירות הללו. ב־11 בדצמבר 2020 נכנס ואטורי לכנסת לאחר התפטרותו של גדעון סער. עם פרישת מספר חברים נוספים (בעיקר לתקווה חדשה, מפלגתו של סער) קודם למקום ה־37.<ref name=":0" /><ref>[https://bechirot24.bechirot.gov.il/election/Candidates/Pages/OneListCandidates.aspx?LPF=Search&WebId=6adadc15-e476-480b-9746-04490aedeb0f&ListID=ba72a662-765c-45af-9d48-fb68080956af&ItemID=218&FieldID=ListNickname_GxS_Text הליכוד בהנהגת בנימין נתניהו לראשות הממשלה], באתר ועדת הבחירות המרכזית לכנסת</ref> לאחר כארבעה חודשים, בבחירות לכנסת ה-24, זכתה המפלגה בשלושים מנדטים בלבד וכך לא נכנס ואטורי לכנסת.

לקראת הבחירות לכנסת העשרים וחמש, התמודד בפריימריז בליכוד על משבצת מחוז הגליל והעמקים, ניצח עם 4,547 קולות,<ref></ref> והוצב במקום ה-21 ברשימה. באותן בחירות זכתה מפלגתו ב-32 מנדטים, וכך נבחר ואטורי לכהן בכנסת ה-25. בהמשך מונה לסגן יו"ר הכנסת, יו"ר ועדת קרן העושר ברוטציה, חבר ועדת החוץ והביטחון, ועדת הפנים והגנת הסביבה, ועדה לצמצום פערים חברתיים בפריפריה, ועדה המיוחדת לחיזוק ופיתוח הנגב והגליל, ועדת הכנסת, ועדת המדע והטכנולוגיה, ועדת הכספים וועדת הבריאות.<ref></ref>

כדי שיוכל להתמודד על משבצת מחוז גליל ועמקים העביר ואטורי את כתובת מגוריו ב-2020 לקצרין. לאחר ניצחונו בהתמודדות ב-2022 הוגשה עתירה לבית הדין של הליכוד כנגדו. בפסק הדין לעתירה הוסכם שמעבר הכתובת נעשה אך ורק לצורך ההתמודדות אך בפועל מקום מגוריו של ואטורי נותר באלוני הבשן, אך העתירה נדחתה מאחר שהוגשה בשיהוי לאחר פרסום תוצאות הבחירות המקדימות, כי הליך העברת כתובת לצורך התמודדות בלבד אפשרי לפי תיקון לחוקת הליכוד, וכי חברותו של ואטורי בסניף הליכוד קצרין מאפשרת לו את ההתמודדות במשבצת המחוז אף אם אינו גר במקום.

=== השכלה ===
בשנת 2011 קיבל תואר דוקטור במנהל עסקים, שאינו מוכר בישראל, מאוניברסיטת IUBL האוקראינית, לאחר שלמד שנה בהתכתבות וללא תארים מוקדמים יותר. בהמשך השלים תואר ראשון במשפטים ממכללת שערי מדע ומשפט.<ref></ref>

=== פעילות עסקית ===
ואטורי הוא קבלן בניין רשום בפנקס הקבלנים.<ref>[https://www.gov.il/apps/moch/rasham/details/24912 ניסים ואטורי], בפנקס הקבלנים;</ref> הקים בקצרין בית קפה<ref name=":0" /> בזיכיון של רשת "קפה קפה", אך בית הקפה לא הצליח. בשנת 2015 הגיש ואטורי בקשה לפשיטת רגל עקב חובות על סך 2.4 מיליון ש"ח.
בשנת 2016 הוצא בעניינו צו כינוס וב-2018 הוצא נגדו צו פשיטת רגל. שניהם בוטלו בשנת 2020.

באפריל 2024 השעה רשם הקבלנים את רישיונו של ואטורי לשלוש שנים לאחר שנתן לאדם אחר להשתמש ברישיון הקבלן שלו בניגוד לתקנות בנוסף הוטל עליו קנס בסך 43,414 ש"ח שהוא הקנס המרבי שמאפשרות התקנות.

=== פעילות פרלמנטרית ===
בנובמבר 2023, בעקבות פרסום ברשת החברתית X בו כינה את חברות הכנסת עאידה תומא סלימאן ואימאן ח'טיב-יאסין כתומכות טרור נאצי, שללה ועדת האתיקה של הכנסת מוואטורי את זכות הדיבור במליאה למשך עשר ישיבות.

ב-17 בנובמבר פרסם פוסט נוסף במהלך מלחמת חרבות ברזל בו קרא "לשרוף את עזה לא פחות!" דבריו צוטטו על ידי נציגת דרום אפריקה בתלונה נגד ישראל בגין רצח עם בבית הדין הבין-לאומי לצדק (ICJ). לקראת הדיון, ואטורי לא חזר בו מדבריו. ואף אמר "אשרינו שזכינו להיות נתבעים בהאג"

ב-13 במרץ 2024 החל להדהד תאוריית קונספירציה לפיה צמרת צה"ל הכשילה בכוונה את ראש הממשלה בנימין נתניהו על מנת להחליף אותו ולכן לא עידכנו אותו לגבי מידע מודיעיני לגבי כוונות החמאס לבצע את מתקפת הפתע על ישראל. <ref></ref>

== חיים אישיים ==
ניסים ואטורי הוא דתי לאומי. במאי 1998 נישא לאביטל, גננת במקצועה, והם הורים לשבעה.

סובל ממחלת כליות מגיל תשע. לאחר שחלה החמרה במצבו, עבר השתלת כליה, שנתרמה לו על ידי אשתו.<ref></ref>

בשנת 2001 עברו למושב אלוני הבשן שברמת הגולן. בינואר 2021 הודיע כי בכוונתו להתגורר במקביל גם במאחז מצפה יהודה שבגוש עציון.

בתו בת-אל הקימה בשנת 2015 את סניף נוער הליכוד בגולן, ובשנים 2017–2019 עמדה בראשות "נוער הליכוד", כאביה.

== קישורים חיצוניים ==

* 

== הערות שוליים ==

קטגוריה:חברי הכנסת מטעם הליכוד
קטגוריה:חברי הכנסת העשרים ושלוש
קטגוריה:משפטנים ישראלים
קטגוריה:בוגרי בית"ר
קטגוריה:בוגרי המרכז האקדמי שערי מדע ומשפט
קטגוריה:ציונות דתית: חברי כנסת
קטגוריה:ראשון לציון: חברי הכנסת
קטגוריה:מועצה אזורית גולן: אישים
קטגוריה:סגני יושב ראש הכנסת בכנסת העשרים וחמש
קטגוריה:חברי הכנסת העשרים וחמש
קטגוריה:אנשי המושב
קטגוריה:ישראלים שנולדו ב-1969
קטגוריה:יישובים דתיים ישראליים: אישים